Pele Lefèvre a nna moranodi wa Baebele, tiro ya gagwe e ne e le go busetsa bokao jwa ntlhantlha jwa dibuka tsa bogologolo tsa filosofi le tsa thutabodumedi. O ne a lemogile gore tsela e e phoso e baranodi ba neng ba akanya ka yone e dirile gore ba fetole bokao jwa mekwalo ya bogologolo. E re ka a ne a batla go itse bokao jwa mmatota jwa mekwalo ya bogologolo, o ne a simolola go ithuta Baebele e Kereke ya Katoliki e neng e e dirisa thata e leng Vulgate ya Selatine. Tota le batho ba ba ipitsang Bakeresete ba sa ntse ba ngangisana ka kgang eno. Ka sekai, patlisiso e e dirilweng ka 2014 ke mokgatlho wa Gallup kwa United States ya re batho ba le bantsi ba ba ipitsang Bakeresete ba dumela gore “Baebele e amana le Modimo ka tsela nngwe.” Mme motho a le mongwe mo go ba le batlhano ba ba botsoloditsweng a re Baebele ke buka ya “ditlhamane tsa bogologolo, bagaka, hisitori le melao e e kwadilweng ke batho.” Go sa dumalane gono go dira gore re batle go itse gore lefoko “tlhotlheleditswe” le le dirisitsweng mo Baebeleng, le kaya eng.—2 Timotheo 3:16.